kornwtp/iapp-wikiqa-tha-qaretrieval huggingface dataset:
ทูเดย์โชว์

ทูเดย์โชว์ เป็นรายการโทรทัศน์ประเภทวาไรตี้ทอล์กโชว์ ซึ่งนำเสนอสาระและความบันเทิง ดำเนินรายการโดย ไตรภพ ลิมปพัทธ์ ออกอากาศทุกวันจันทร์ เวลา 23.15-00.45 น. เริ่มออกอากาศเป็นครั้งแรก เมื่อวันจันทร์ที่ 4 พฤษภาคม พ.ศ. 2552 ทางสถานีโทรทัศน์ไทยทีวีสีช่อง 3 โดยเริ่มแรกออกอากาศเพียง 1ชั่วโมง คือรายการจบเวลา 24.00 น. จนถึงวันที่ 8 มิถุนายน พ.ศ. 2552 รายการจบ 0.30 น.

ปัจจุบันนี้ออกอากาศ 2 ประเทศ คือประเทศไทย และประเทศกัมพูชา โดยในประเทศกัมพูชา ออกอากาศเป็นภาษาเขมร ซึ่งไม่ได้เอาเทปจากไทยและไม่ได้ใช้พิธีกรเดียวกันกับไทย ซึ่งจะทำการตัดต่อบางส่วนเฉพาะเนื้อหาในรายการและใช้พิธีกรจากในประเทศเอง

ในประเทศกัมพูชาออกอากาศทาง สถานีโทรทัศน์กองยุทธพลเขมรภูมินทร์ ทุกวันศุกร์ 22:30-22:45 และ สถานีโทรทัศน์ใหม่กัมพูชา ทุกวันอาทิตย์ 00:30-00:55 เป็นรายการสุดท้าย

และวันที่ 5 กรกฎาคม พ.ศ. 2558 ในประเทศไทยได้ย้ายเวลาออกอากาศเป็นทุกวันอาทิตย์ เวลา 14.45 น. - 16.00 น. โดยใช้ชื่อว่า ทูเดย์โชว์ (อังกฤษ: Today Show) ปัจจุบัน ออกอากาศในเวลา 15.00 - 16.00 น.

เนื่องจาก พระบาทสมเด็จพระปรมินทรมหาภูมิพลอดุลยเดช เสด็จสวรรคต ทางสถานีและเจ้าของรายการตัดสินใจงดการออกอากาศไปก่อน และกลับมาออกอากาศปกติในวันที่ 18 ธันวาคม พ.ศ. 2559

คำถาม: ทูเดย์โชว์ เป็นรายการโทรทัศน์ประเภทใด ?
คำตอบ: ประเภทวาไรตี้ทอล์กโชว์

คำถาม: ดำเนินรายการโดยใคร ?
คำตอบ: ไตรภพ ลิมปพัทธ์

คำถาม: ออกอากาศทุกวันอะไร ?
คำตอบ: วันจันทร์

คำถาม: ปัจจุบันนี้ออกอากาศ 2 ประเทศ คือประเทศไทย และประเทศอะไร ?
คำตอบ: ประเทศกัมพูชา

คำถาม: วันที่ 5 กรกฎาคม พ.ศ. 2558 ในประเทศไทยได้ย้ายเวลาออกอากาศเป็นทุกวันอะไร ?
คำตอบ: วันอาทิตย์
เอลเดอร์ธิง

เอลเดอร์ธิง (อังกฤษ: Elder Thing บางครั้งก็เรียกว่า โอลด์วัน[1]) เป็นมนุษย์ต่างดาวในเรื่องชุดตำนานคธูลู โดยเอลเดอร์ธิงปรากฏตัวครั้งแรกในนิยายเรื่อง At the Mountains of Madness ซึ่งประพันธ์โดยเอช. พี. เลิฟคราฟท์ในปีพ.ศ. 2479 นอกจากนั้นเลิฟคราฟท์ยังระบุถึงเอลเดอร์ธิงในเรื่องสั้น The Dreams in the Witch-House และ The Shadow Out of Time

คำถาม: เอลเดอร์ธิง บางครั้งก็เรียกว่าอะไร
คำตอบ: โอลด์วัน

คำถาม: เอลเดอร์ธิง เป็นมนุษย์ต่างดาวในเรื่องชุดตำนานอะไร
คำตอบ: ตำนานคธูลู

คำถาม: เอลเดอร์ธิง ปรากฏตัวครั้งแรกในนิยายเรื่องอะไร
คำตอบ: At the Mountains of Madness

คำถาม: เอลเดอร์ธิง ประพันธ์โดยใคร
คำตอบ: เอช. พี. เลิฟคราฟท์

คำถาม: เอลเดอร์ธิง ประพันธ์ในปีอะไร
คำตอบ: พ.ศ. 2479
กว่าจะปิ๊งต้องชิ่งก่อน

กว่าจะปิ๊งต้องชิ่งก่อน (อังกฤษ: A Lot like Love) เป็นภาพยนตร์รักตลก-ดราม่าในปี พ.ศ. 2548 กำกับโดย ไนเจล โคล เขียนบทภาพยนตร์โดย โคลิน แพทริค ลินช์ นำแสดงโดย แอชตัน คุชเชอร์ และ อาแมนด้า พีท
ทุกอย่างเริ่มต้นขึ้นในระหว่างเที่ยวบินในประเทศ โอลิเวอร์ (แอชตัน คุชเชอร์) เป็นบัณฑิตจบใหม่ เขามีตารางการบินที่เร่งรีบ เพื่อทำตามความฝันในการลงทุนธุรกิจ และต่อมาได้พบรักแท้กับ เอมิลี่ (อาแมนดา พีท) เป็นสาวรักอิสระที่ชื่นชอบการทำอะไรตามใจตัวเอง สองทางเลือกที่แตกต่าง สองมุมมองชีวิตที่เข้ากันไม่ได้ พวกเขาอาจจะถูกใจกันในระยะเวลาสั้นๆ แต่ชัดเจนแล้วว่าโอลิเวอร์กับเอมิลีไม่ได้เป็นคู่แท้ของกันและกัน

แม้ทั้งคู่จะเดินหน้าต่อไปทั้งโอลิเวอร์และเอมิลี แต่เมื่อพวกเขาบังเอิญได้เจอกัน ปีแล้วปีเล่า ในเมืองแล้วเมืองเล่า ผ่านการเปลี่ยนอาชีพและความสัมพันธ์มากหน้าหลายตา มันก็ดูเหมือนมีหลายสิ่งหลายอย่างที่ทำให้พวกเขาอยู่ห่างไกลกัน แต่ก็มีบางสิ่งที่ไม่อาจอธิบายได้ที่ดึงดูดพวกเขาเข้าหากัน การที่พวกเขาคุยกันได้อย่างถูกคอ การที่พวกเขาอยู่เคียงข้างอีกฝ่ายในยามที่สิ่งต่างๆ พังทลาย แล้วอะไรล่ะที่มาขวางทางสิ่งที่น่าจะเป็นความรักที่แสนโรแมนติกนี้ได้

คำถาม: กว่าจะปิ๊งต้องชิ่งก่อน เป็นภาพยนตร์แนวอะไร
คำตอบ: รักตลก-ดราม่า

คำถาม: กว่าจะปิ๊งต้องชิ่งก่อน สร้างในปีอะไร
คำตอบ: พ.ศ. 2548

คำถาม: กว่าจะปิ๊งต้องชิ่งก่อน กำกับโดยใคร
คำตอบ: ไนเจล โคล

คำถาม: กว่าจะปิ๊งต้องชิ่งก่อน เขียนบทโดยใคร
คำตอบ: โคลิน แพทริค ลินช์
เอฟเอคอมมิวนิตีชีลด์ 2015

การแข่งขันฟุตบอล เอฟเอคอมมิวนิตีชีลด์ 2015 จัดแข่งขันมาเป็นครั้งที่ 93 ของ เอฟเอคอมมิวนิตีชีลด์ เป็นการแข่งขันฟุตบอลประจำปีในการต่อกรของทีมแชมป์พรีเมียร์ลีก และทีมแชมป์เอฟเอคัพ ครั้งนี้ถูกจัดขึ้นที่สนามกีฬาเวมบลีย์ ในกรุงลอนดอน เมื่อวันที่ 2 สิงหาคม ค.ศ. 2015 โดยเป็นการพบกันระหว่างอาร์เซนอล แชมป์เอฟเอคัพที่ได้แชมป์มาจากการเอาชนะแอสตันวิลลา ในเอฟเอคัพ รอบชิงชนะเลิศ 2015 และเชลซี แชมป์พรีเมียร์ลีก ฤดูกาล 2014–15

ผลการแข่งขันปรากฏว่า อาร์เซนอลสามารถเอาชนะไปได้ 1–0 ประตู จากการทำประตูของอเล็กซ์ ออกซ์เลด-เชมเบอร์ลิน ในนาทีที่ 24 ทำให้อาร์เซนอลป้องกันแชมป์เอฟเอคอมมิวนิตีชีลด์ได้ นับเป็นแชมป์สมัยที่ 14 อีกทั้ง อาร์แซน แวงแกร์ ยังสามารถล้างอาถรรพ์เอาชนะโชเซ มูรีนโย ได้เป็นครั้งแรกอีกด้วย หลังจากก่อนหน้านั้นมา 13 นัด ในทุกรายการ อาร์เซนอลภายใต้การคุมทีมของแวงแกร์ ไม่สามารถเอาชนะเชลซีภายใต้การคุมของมูรีนโยได้เลย

คำถาม: เอฟเอคอมมิวนิตีชีลด์ 2015 จัดขึ้นครั้งที่เท่าไร
คำตอบ: 93

คำถาม: เอฟเอคอมมิวนิตีชีลด์ 2015 จัดขึ้นที่ไหน
คำตอบ: สนามกีฬาเวมบลีย์ ในกรุงลอนดอน

คำถาม: เอฟเอคอมมิวนิตีชีลด์ 2015 จัดขึ้นเมื่อใด
คำตอบ: 2 สิงหาคม ค.ศ. 2015

คำถาม: เอฟเอคอมมิวนิตีชีลด์ 2015 ผลทีมไหนเป็นผู้ชนะ
คำตอบ: อาร์เซนอล
ลุมพินีวัน

ลุมพินีวัน (อักษรโรมัน: Lumbini Vana) เป็นพุทธสังเวชนียสถานที่สำคัญแห่งที่ 1 ใน 4 สังเวชนียสถานของชาวพุทธ เป็นสถานที่ประสูติของเจ้าชายสิทธัตถะ ผู้ซึ่งต่อมาตรัสรู้เป็นพระบรมศาสดาสัมมาสัมพุทธเจ้า ตั้งอยู่ที่อำเภอไภรวา แคว้นอูธ ประเทศเนปาล เป็นพุทธสังเวชนียสถาน 4 ตำบลเพียงแห่งเดียวที่อยู่นอกประเทศอินเดีย ลุมพินีวัน เดิมเป็นสวนป่าสาธารณะหรือวโนทยานที่ร่มรื่นเหมาะแก่การพักผ่อน ในสมัยพุทธกาลลุมพินีวันตั้งอยู่กึ่งกลางระหว่างเมืองกบิลพัสดุ์กับเมืองเทวทหะ ในแคว้นสักกะ บนฝั่งแม่น้ำโรหิณี หลังจากพระพุทธเจ้าปรินิพพานแล้ว พระเจ้าอโศกมหาราชได้โปรดให้สร้างเสาหินขนาดใหญ่มาปักไว้ตรงบริเวณที่ประสูติ เรียกว่า เสาอโศก ที่จารึกข้อความเป็นอักษรพราหมีว่าพระพุทธเจ้าประสูติที่ตรงนี้

ปัจจุบันลุมพินีวันอยู่ในเขตประเทศเนปาล ติดชายแดนประเทศอินเดียทางเหนือเมืองโคราฆปุระ ห่างจากเมืองติเลาราโกต (หรือนครกบิลพัสดุ์) ทางทิศตะวันออก 11 กิโลเมตร และห่างจากสิทธารถนคร (หรือนครเทวทหะ) ทางทิศตะวันตก 11 กิโลเมตร ซึ่งถูกต้องตามตำราพระพุทธศาสนาที่กล่าวว่าลุมพินีวัน สถานที่ประสูติ ตั้งอยู่ระหว่างเมืองกบิลพัสดุ์กับเมืองเทวทหะ ปัจจุบันลุมพินีวันมีเนื้อที่ประมาณ 2,000 ไร่ ทางการเรียกสถานที่นี้ว่า รุมมินเด มีสภาพเป็นชนบท มีผู้อาศัยอยู่ไม่มาก มีสิ่งปลูกสร้างเป็นพุทธสถานเพียงเล็กน้อย แต่มีวัดพุทธอยู่ในบริเวณนี้หลายวัด รวมทั้งวัดไทยลุมพินี ลุมพินีวันได้รับการยกย่องจากยูเนสโกให้เป็นแหล่งมรดกโลก ประเภทมรดกทางวัฒนธรรม ตั้งแต่ปี พ.ศ. 2540

คำถาม: ลุมพินีวัน เป็นพุทธสังเวชนียสถานที่สำคัญแห่งที่เท่าไหร่ ใน 4 สังเวชนียสถานของชาวพุทธ
คำตอบ: 1

คำถาม: สังเวชนียสถานของชาวพุทธ คือ ?
คำตอบ: เป็นสถานที่ประสูติของเจ้าชายสิทธัตถะ

คำถาม: ในสมัยพุทธกาลลุมพินีวันตั้งอยู่กึ่งกลางระหว่างเมืองกบิลพัสดุ์กับเมืองใด ?
คำตอบ: เทวทหะ

คำถาม: ในแคว้นสักกะ บนฝั่งแม่น้ำโรหิณี หลังจากพระพุทธเจ้าปรินิพพานแล้ว พระเจ้าอโศกมหาราชได้โปรดให้สร้างเสาหินขนาดใหญ่มาปักไว้ตรงบริเวณที่ประสูติ เรียกว่า ?
คำตอบ: เสาอโศก
โยฮัน มายอร์

โยฮัน มายอร์ (เยอรมัน: Johann Major; 2 มกราคม ค.ศ. 1533 – 6 มีนาคม ค.ศ. 1600) เป็นนักเทววิทยานิกายโปรแตสแตนต์ นักมนุษยนิยม และกวีชาวเยอรมัน

ประวัติ
โยฮัน มายอร์ เกิดที่เมืองซังคท์โยอาคิมส์ทาล และเข้ารับการศีกษาที่มหาวิทยาลัยวิทเทนเบิร์ก ในปี ค.ศ. 1549

คำถาม: โยฮัน มายอร์ เกิดวันที่เท่าไร
คำตอบ: 2 มกราคม ค.ศ. 1533

คำถาม: โยฮัน มายอร์ เสียชีวิตเมื่อไร
คำตอบ: 6 มีนาคม ค.ศ. 1600

คำถาม: โยฮัน มายอร์ อยู่นิกายอะไร
คำตอบ: นิกายโปรแตสแตนต์

คำถาม: โยฮัน มายอร์ เกิดที่เมืองอะไร
คำตอบ: เมืองซังคท์โยอาคิมส์ทาล
ซีรีย์ แผนลับแหกคุกนรก

แผนลับแหกคุกนรก (อังกฤษ: Prison Break) เป็นละครชุดแนวแอ็กชั่น- ดรามา ทางโทรทัศน์ ออกอากาศครั้งแรกทางช่องฟ็อกซ์ เมื่อ 29 สิงหาคม ค.ศ. 2005 เป็นเรื่องราวเกี่ยวกับพี่น้องสองคน พี่ชายได้รับการตัดสินว่าเป็นอาชญากร แต่เขาไม่ได้ทำ ส่วนอีกคนเป็นอัจฉริยะ เป็นคนคิดแผนอันซับซ้อนที่จะทำให้เขาหนีออกจากคุกได้ ซีรีส์นี้สร้างสรรค์โดยพอล เชอริง สร้างโดยอะเดลสไตน์-พาเราส์ โปรดักชัน ในความร่วมมือของออริจินัล เทเลวิชัน และ ทเวนตี้ เซ็นจูรี ฟ็อกซ์ เทเลวิชัน และผู้อำนวยการสร้างทีมปัจจบันคือ เชอริง, แมตต์ โอล์มสเตด, เควิน ฮุกส์, มาร์ตี อะเดลสไตน์, ดอว์น พาเราซ์ โอล์มสไตด, นีล เอช. มอริตซ์ และเบร็ตต์ แรตเนอร์[1] ดนตรีประพันธ์โดย รามิน ดจาวาดิ และได้รับการเสนอชื่อเข้าชิงรางวัลเอมมีไพรม์ไทม์ในปี 2006 ด้วย[2][ลิงก์เสีย]

หลังจากจบฤดูกาลที่ 3 ต่อมาในฤดูกาลที่ 4 มีแผนว่าจะมี 22 ตอน ออกอากาศปฐมทัศน์โดยเป็น 2 ตอนต่อเนื่องกันเมื่อวันที่ 1 กันยายน ค.ศ. 2008 ในอเมริกาเหนือ และ 2 กันยายน ค.ศ. 2008 ในสหราชอาณาจักร โดย แผนลับแหกคุกนรก มีเนื้อเรื่องที่มีโครงสร้างสัมพันธ์ต่อเนื่องกันเหมือนที่คุ้นเคยในฤดูกาลแรก ใน 3 ฤดูกาลแรกของซีรีส์นี้ถ่ายทำนอกฮอลลีวูด โดยในฤดูกาลแรกถ่ายทำรอบ ๆ เมืองชิคาโก และถ่ายทำในคุกโจเลียต ต่อมาในฤดูกาลที่ 2 และ 3 ถ่ายทำในเมืองเล็ก ๆ ในดัลลาส ส่วนในฤดูกาลที่ 4 ถ่ายทำในลอสแอนเจลิส

คำถาม: แผนลับแหกคุกนรก เป็นละครชุดแนวอะไร
คำตอบ: แอ็กชั่น- ดรามา

คำถาม: ออกอากาศครั้งแรกทางช่องอะไร
คำตอบ: ช่องฟ็อกซ์

คำถาม: ออกอากาศครั้งแรกวันที่เท่าไร
คำตอบ: 29 สิงหาคม ค.ศ. 2005

คำถาม: ซีรีส์นี้สร้างสรรค์โดยใคร
คำตอบ: พอล เชอริง

คำถาม: ดนตรีประพันธ์โดยใคร
คำตอบ: รามิน ดจาวาดิ
วีอาร์เนเวอร์เอเวอร์เกตติงแบ็กทูเกเตอร์

"วีอาร์เนเวอร์เอเวอร์เกตติงแบ็กทูเกเตอร์" (อังกฤษ: We Are Never Ever Getting Back Together) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ เรด (ค.ศ. 2012) เพลงเขียนและโปรดิวซ์โดยแมกซ์ มาร์ติน และ เชลล์แบ็ก สวิฟต์มีส่วนเขียนเพลงนี้ด้วย เพลงปล่อยเป็นซิงเกิลเปิดตัวของอัลบั้มเรดในวันที่ 13 สิงหาคม ค.ศ. 2012 โดยค่ายเพลงบิกแมชีนเรเคิดส์ เนื้อเพลงพูดถึงความท้อใจหลังจากแฟนเก่าของสวิฟต์อยากขอคืนดี นิตยสารโรลลิงสโตนกล่าวว่าเพลงนี้เป็นเพลงที่ดีที่สุดเป็นอันดับสองของปี ค.ศ. 2012 และเป็นที่สี่จากการจัดอันดับรายปีของนิตยสารไทม์ เพลงได้เข้าชิงรางวัลแกรมมีสาขา Record of the Year และได้เข้าชิงรางวัลพีเพิลส์ช้อยว์อวอร์ดสาขา Favorite Song of the Year

เพลงประสบความสำเร็จในทันที และเป็นเพลงแรกของสวิฟต์ที่ขึ้นอันดับหนึ่งบนชาร์ตบิลบอร์ดฮอต 100 และเป็นเพลงแรกที่ขึ้นอันดับหนึ่งได้นานที่สุดหลังจากกระโดดขึ้นมาอย่างสูง นับตั้งแต่เพลง "มายไลฟ์วูดซักวิตเอาต์ยู" ของเคลลี คลาร์กสัน ที่กระโดดขึ้นจากอันดับที่ 97 มาถึงอันดับหนึ่งและอยู่ได้สองสัปดาห์ มิวสิกวิดีโอปล่อยในเดือนสิงหาคม ค.ศ. 2012 เป็นมิวสิกวิดีโอตัวแรกที่นำเสนอด้วยความคมชัดแบบ 4k (4k resolution) และได้รับคำวิจารณ์ด้านบวก ซีดีซิงเกิลออกจำหน่ายในเดือนกันยายน ค.ศ. 2012 ที่ร้านค้าของสวิฟต์ในเว็บแอมะซอน.คอม และร้านวอลมาร์ตในสหรัฐอเมริกา เพลงได้รับการรับรองระดับแพลตินัม 3 ครั้งจากสมาคมผู้ประกอบกิจการเพลงของสหรัฐอเมริกา (RIAA)

คำถาม: วีอาร์เนเวอร์เอเวอร์เกตติงแบ็กทูเกเตอร์ เป็นเพลงอะไร
คำตอบ: เพลงของนักร้องนักแต่งเพลงชาวอเมริกัน

คำถาม: วีอาร์เนเวอร์เอเวอร์เกตติงแบ็กทูเกเตอร์ เป็นเพลงของใคร
คำตอบ: เทย์เลอร์ สวิฟต์

คำถาม: วีอาร์เนเวอร์เอเวอร์เกตติงแบ็กทูเกเตอร์ จากสตูดิโออัลบั้มที่เท่าไร
คำตอบ: สี่ เรด (ค.ศ. 2012)

คำถาม: วีอาร์เนเวอร์เอเวอร์เกตติงแบ็กทูเกเตอร์ เปิดตัวโดยค่ายเพลงอะไร
คำตอบ: ค่ายเพลงบิกแมชีนเรเคิดส์
โรงเรียนสกลราชวิทยานุกูล ๒

โรงเรียนสกลราชวิทยานุกูล ๒ เป็นโรงเรียนในจังหวัดสกลนคร ด้วยกรมสามัญศึกษามีนโยบายที่จะให้จัดตั้งโรงเรียนชานเมืองเพื่อเป็นการรองรับนักเรียนรอบนอก ที่จะเข้าไปเรียนในตัวจังหวัด นายบุญธรรม กัลยาบาล ผู้อำนวยการโรงเรียนสกลราชวิทยานุกูล จึงเริ่มโครงการจัดตั้งสาขาโรงเรียนสกลราชวิทยานุกูลขึ้น เมื่อเดือนกันยายน 2535 โดยมอบหมายให้นายสุชาติ หอมไกรลาศ รักษาการรองผู้อำนวยการ โรงเรียนสกลราชวิทยานุกูล เป็นผู้ดูแลสาขา

พื้นที่ก่อตั้งโรงเรียน ตำนานเล่ากันว่าที่มเหศักดิ์สาธารณประโยชน์ เดิมเป็นเส้นทางผ่านของโขลงช้างเผือก เจ้าปู่ จนกลายเป็นคูลึก จึงเรียกว่า " คูช้างเผือก " เมื่อเจ้าปู่ตายกลายเป็นสิ่งศักดิ์สิทธิ์สิงสถิตย์อยู่ในป่าเป็นอาถรรพ์

ประกาศตั้งโรงเรียน กระทรวงศึกษาธิการประกาศตั้งโรงเรียน เมื่อวันที่ 2 กุมภาพันธ์ 2537 เปิดสอนในระดับมัธยมศึกษาตอนต้นแบบสหศึกษาชื่อ " โรงเรียนสกลราชวิทยานุกูล ๒ " และในปีการศึกษา 2540 กรมสามัญศึกษาอนุมัติให้เปิดสอนในระดับมัธยมศึกษาตอนปลายและเมื่อวันที่ 4 ธ.ค. 2550 ถ่ายโอนสถานศึกษา มาสังกัดองค์การบริหารส่วนจังหวัดสกลนคร

คำถาม: โรงเรียนสกลราชวิทยานุกูล ๒ เป็นโรงเรียนในจังหวัดใด
คำตอบ: จังหวัดสกลนค

คำถาม: ใครเป็นผู้เริ่มโครงการจัดตั้งสาขาโรงเรียนสกลราชวิทยานุกูลขึ้น
คำตอบ: นายบุญธรรม กัลยาบาล

คำถาม: นายบุญธรรม กัลยาบาลมอบหมายให้ใครรักษาการรองผู้อำนวยการ โรงเรียนสกลราชวิทยานุกูล เป็นผู้ดูแลสาขา
คำตอบ: นายสุชาติ หอมไกรลาศ

คำถาม:  กระทรวงศึกษาธิการประกาศตั้งโรงเรียนสกลราชวิทยานุกูล ๒เมื่อใด
คำตอบ: วันที่ 2 กุมภาพันธ์ 2537
ปลาค้าวขาว

ปลาค้าวขาว หรือ ปลาเค้าขาว (ชื่อวิทยาศาสตร์: Wallago attu) เป็นชื่อปลาน้ำจืดชนิดหนึ่ง จัดอยู่ในวงศ์ปลาเนื้ออ่อน (Siluridae) มีส่วนหัวและจะงอยปากปากยื่นแหลม ปากกว้างมาก มุมปากอยู่เลยด้านหลังของลูกตา มีฟันแหลมเล็กบนขากรรไกร ตาเล็ก มีหนวดที่ริมฝีปากยาวถึงครีบก้น หัวและลำตัวตอนหน้าแบนข้างเล็กน้อย แต่ตอนท้ายแบนข้างมาก ส่วนหลังป่องออก ครีบหลังอันเล็กมีปลายแหลม ครีบหางเว้า ตื้น ครีบก้นยาว ครีบอกใหญ่ ตัวมีสีเงินวาวอมเขียวอ่อนที่ด้านหลัง ในปลาบางตัวมีแถบยาวสีคล้ำที่ด้านข้างลำตัว ด้านท้องสีจาง บางตัวอาจมีครีบสีคล้ำอมเหลืองอ่อน มีขนาดโดยเฉลี่ย 70–80 เซนติเมตร พบใหญ่สุดถึง 2 เมตร มักหากินในเวลากลางคืน อาหารได้แก่ ปลาและสัตว์น้ำขนาดเล็กกว่า เวลาล่าเหยื่อจะว่องไวและดุดันมาก ในบางครั้งที่ล่าเหยื่อบนผิวน้ำกระแทกตัวกับน้ำจนเกิดเสียงดัง
พบในแม่น้ำสายใหญ่ ตั้งแต่ประเทศอินเดีย, ปากีสถาน, บังกลาเทศ, แม่น้ำสาละวินถึงแม่น้ำโขง พบน้อยในภาคใต้และคาบสมุทรมลายู เป็นปลาที่นิยมบริโภคโดยปรุงสด รมควัน มีราคาค่อนข้างสูง นอกจากนี้แล้วยังนิยมตกเป็นเกมกีฬาและเลี้ยงเป็นปลาสวยงามได้ โดยมีชื่อเรียกในภาคอีสานว่า "ปลาค้าวคูน"

คำถาม: ปลาค้าวขาวมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Wallago attu

คำถาม: ปลาค้าวขาวเป็นปลาน้ำจืดที่จัดอยู่ในวงศ์ปลาใด
คำตอบ: วงศ์ปลาเนื้ออ่อน (Siluridae)

คำถาม: ปลาค้าวขาวมีชื่อเรียกทางภาคอีสานว่าปลาอะไร
คำตอบ: ปลาค้าวคูน
ภาษาเยอรมัน

ภาษาเยอรมัน (อังกฤษ: German; เยอรมัน: Deutsch) เป็นภาษากลุ่มเจอร์แมนิกด้านตะวันตก และเป็นภาษาที่มีคนพูดเป็นภาษาแม่มากที่สุดในสหภาพยุโรป ส่วนใหญ่พูดในประเทศเยอรมนี ออสเตรีย ลิกเตนสไตน์ ส่วนมากของสวิตเซอร์แลนด์ ลักเซมเบิร์ก แคว้นปกครองตนเองเตรนตีโน-อัลโตอาดีเจในอิตาลี แคว้นทางตะวันออกของเบลเยียม บางส่วนของโรมาเนีย แคว้นอาลซัสและบางส่วนของแคว้นลอแรนในฝรั่งเศส

คำถาม: ภาษาเยอรมันเป็นภาษากลุ่มไหน
คำตอบ: ภาษากลุ่มเจอร์แมนิกด้านตะวันตก

คำถาม: ภาษาเยอรมันเป็นภาษาที่คนพูดเป็นภาษาแม่มากสุดที่ไหน
คำตอบ: ในสหภาพยุโรป
ถนนเจ้าคุณทหาร

ถนนเจ้าคุณทหาร (อักษรโรมัน: Thanon Chao Khun Thahan) เป็นถนนที่เชื่อมระหว่างถนนร่มเกล้ากับถนนฉลองกรุง ในพื้นที่แขวงคลองสามประเวศและแขวงลำปลาทิว เขตลาดกระบัง กรุงเทพมหานคร ระยะทางประมาณ 5.2 กิโลเมตร ตลอดระยะถนนเจ้าคุณทหารมีถนนที่สำคัญตัดผ่านดังนี้

คำถาม: ถนนเจ้าคุณทหาร อยู่เขตอะไร
คำตอบ: เขตลาดกระบัง

คำถาม: ถนนเจ้าคุณทหาร อยู่จังหวัดอะไร
คำตอบ: กรุงเทพมหานคร

คำถาม: ถนนเจ้าคุณทหาร ระยะทางประมาณเท่าไร
คำตอบ: 5.2 กิโลเมตร
แฟนแทสติกโฟร์

แฟนแทสติกโฟร์ (อังกฤษ: Fantastic Four)เป็นบันเทิงคดีเกี่ยวกับซูเปอร์ฮีโร่ซึ่งเป็นกลุ่มคน 4 คนเป็นหนังสือการ์ตูนวางจำหน่ายโดยมาร์เวลคอมิกส์ คอมิคเล่มแรกก็คือ The Fantastic Four #1 (พฤศจิกายน 1961) แฟนแทสติกโฟร์เป็นกลุ่มซูเปอร์ฮีโร่แรกๆ เขียนและแก้ไขโดย สแตน ลี และผู้วาดภาพ / และช่วยแต่งเนื้อเรื่อง คือ แจ็ค เคอร์บี้

สมาชิกแฟนแทสติกโฟร์
1.คนพลังกายสิทธิ์ (Mr.Fantastic) หรือ รีด ริชาร์ด หัวหน้ากลุ่ม แฟนแทสติกโฟร์ และ ผู้ออกโครงการสำรวจอวกาศ ความสามารถของเขาคือการยืดร่างกายส่วนต่างๆเหมือนยางยืดซึ่งช่วยในการจับศัตรูได้เป็นอย่างดี

2.คนพลังภูผาหิน (The Thing) หรือ เบน กริมม์ เพื่อนสนิทของ รีด ริชาร์ด เขาเป็นอดีตนักบินเก่าของ นาซ่า มาก่อน ร่างกายของเขาเป็นหินอยู่ตลอดเวลาและมีกำลังมากที่สุดในกลู่ม

3.สาวน้อยพลังล่องหน (Invisible Woman) หรือ ซูซาน สตอร์ม เป็นภรรยารีด ริชาร์ดสามารถทำตัวให้ล่องหนได้ และสามารถปล่อยคลื่นพลังที่มองไม่เห็น

4.คนพลังไฟ (Human Torch) หรือ จอห์นนี สตอร์ม น้องชายของ ซูซาน สตอร์ม สามารถเรียกไฟให้ลุกท่วมตัวและบินได้โดยทำให้อากาศรอบตัวร้อนขึ้น เขามักจะจับคู่กับ เบน กริมม์ บ่อยๆ เวลาว่างๆ ชอบพูดเล่นลิ้น แกล้งคน และหยอกคนไปทั่ว

คำถาม: แฟนแทสติกโฟร์เป็นการ์ตูนของค่ายไหน
คำตอบ: มาร์เวลคอมิกส์

คำถาม: ใครมีกำลังมากที่สุดในกลุ่มแฟนแทสติกโฟร์
คำตอบ: คนพลังภูผาหิน (The Thing)

คำถาม: แฟนแทสติกโฟร์เล่มแรกถูกจำหน่ายเมื่อไหร่
คำตอบ: พฤศจิกายน 1961
แนวร่วมประชาชนซาบะฮ์

แนวร่วมประชาชนซาบะฮ์ (มลายู: Parti Bersatu Rakyat Jelata Sabah; อังกฤษ: Sabah People's United Front) หรือ เบอร์จายา (BERJAYA) เป็นพรรคการเมืองที่มีฐานที่มั่นในรัฐซาบะฮ์ พรรคนี้เกิดจากความร่วมมือระหว่างระหว่างตุน ฟาอุด สตีเฟนส์ กับฮาร์ริส ซัลเละฮ์ อดีตเลขาธิการทั่วไปขององค์การร่วมแห่งชาติซาบะฮ์ พรรคนี้เข้าร่วมกับแนวร่วมแห่งชาติตั้งแต่ 15 กรกฎาคม พ.ศ. 2518[1]

พรรคเบอร์จายาได้จัดตั้งรัฐบาลบริหารรัฐซาบะฮ์ตั้งแต่ พ.ศ. 2519–2528 หลังจากที่เบอร์จายาชนะการเลือกตั้งใน พ.ศ. 2519[2] ตุน ฟาอุด สตีเฟนส์ที่เคยเป็นประธานขององค์การร่วมปาโซะก์ โมโมกุน กาดาซัน ที่มีส่วนร่วมในการเรียกร้องเอกราชให้ซาบะฮ์และเข้าร่วมกับมาเลเซีย ได้เป็นมุขมนตรีคนที่ 5 ของซาบะฮ์ แต่เขาครองอำนาจได้เพียง 44 วัน เขาเสียชีวิตด้วยอุบัติเหตุเครื่องบินตกเมื่อ 6 มิถุนายน พ.ศ. 2519 ที่โกตากีนาบาลู ฮาร์ริส ซัลเละฮ์ได้เป็นมุขมนตรีคนต่อมา

เบอร์จายาชนะการเลือกตั้งอีกครั้งใน พ.ศ. 2524[3] ต่อมาใน พ.ศ. 2527 โจเซฟ ไปริน กีตีงัน ได้ออกจากพรรคไปจัดตั้งสหพรรคซาบะฮ์ และพรรคใหม่นี้ชนะพรรคเบอร์จายาในการเลือกตั้ง พ.ศ. 2528[4] พรรคเบอร์จายาพบกับความพ่ายแพ้อีกในการเลือกตั้ง พ.ศ. 2533[5] พรรคจึงตัดสินใจรวมกับองค์การร่วมแห่งชาติซาบะฮ์และเข้าไปเป็นอัมโนสาขาซาบะฮ์ โดยตุน มุสตาฟาเป็นประธานพรรค และฮาร์ริส ซัลเละฮ์เป็นที่ปรึกษา

คำถาม: แนวร่วมประชาชนซาบะฮ์ตั้งอยู่ที่ใด
คำตอบ: รัฐซาบะฮ์

คำถาม: พรรคนี้เกิดจากความร่วมมือระหว่างใครกับใคร
คำตอบ: ระหว่างตุน ฟาอุด สตีเฟนส์ กับฮาร์ริส ซัลเละฮ์ อดีตเลขาธิการทั่วไปขององค์การร่วมแห่งชาติซาบะฮ์

คำถาม: พรรคเบอร์จายาได้จัดตั้งรัฐบาลบริหารรัฐซาบะฮ์ ในช่วงปีใด
คำตอบ: ตั้งแต่ พ.ศ. 2519–2528

คำถาม: ตุน ฟาอุด สตีเฟนส์เสียชีวิตด้วยเหตุใด
คำตอบ: อุบัติเหตุเครื่องบินตก

คำถาม: ใครเป็นประธานพรรค
คำตอบ: ตุน มุสตาฟา
พงษ์ศักดิ์ จันทรุกขา

พงษ์ศักดิ์ จันทรุกขา (ชื่อเดิม นายสงคราม) เกิดเมื่อวันที่ 21 ธันวาคม พ.ศ. 2479 ที่บ้านดอนใหญ่ อำเภอศรีเมืองใหม่ จังหวัดอุบลราชธานี เป็นบุตรนายสุขุม - นางแดง จันทรุกขา จบประถมศึกษาปีที่ 4 โรงเรียนอุบลวิทยากร อำเภอเมือง จังหวัดอุบลราชธานี มัธยมศึกษาปีที่ 6 โรงเรียนอุบลวิทยากร (วัดมณีวนาราม) อำเภอเมือง จังหวัดอุบลราชธานี ได้รับปริญญามหาบัณฑิตกิตติมศักดิ์ ศิลปะศาสตร์มหาบัณฑิต สาขา ดนตรีศึกษา จากมหาวิทยาลัยราชภัฎอุบลราชธานี

คำถาม: พงษ์ศักดิ์ จันทรุกขา ชื่อเดิมว่าอะไร
คำตอบ: นายสงคราม

คำถาม: พงษ์ศักดิ์ จันทรุกขา เกิดวันที่เท่าไร
คำตอบ: 21 ธันวาคม พ.ศ. 2479

คำถาม: พงษ์ศักดิ์ จันทรุกขา เกิดที่จังหวัดอะไร
คำตอบ: จังหวัดอุบลราชธานี

คำถาม: พงษ์ศักดิ์ จันทรุกขา เป็นบุตรของใคร
คำตอบ: นายสุขุม - นางแดง จันทรุกขา

คำถาม: พงษ์ศักดิ์ จันทรุกขา ได้รับปริญญาอะไร
คำตอบ: มหาบัณฑิตกิตติมศักดิ์ ศิลปะศาสตร์มหาบัณฑิต สาขา ดนตรีศึกษา
เกมก็อดออฟวอร์

ก็อด ออฟ วอร์ เป็นเกมส์ action มุมมองบุคคลที่สามที่พัฒนาโดยซานตาโมนิกาสตูดิโอจัดจำหน่ายโดยโซนี่คอมพิวเตอร์เอ็นเตอร์เท็นเมนต์ เปิดตัวครั้งแรกเมื่อ 22 มีนาคม 2005 พอร์ตลงเครื่อง PlayStation 2 เป็นภาคแรกในซีรีส์นี้ พื้นฐานจะอยู่บนตำนานเทพเจ้ากรีกในสมัยกรีกโบราณที่มีการล้างแค้นเกิดขึ้น ผู้เล่นควบคุมตัวเอกเครโทส นักรบสปาร์ตันที่ทำหน้าที่รับใช้เทพโอลิมปัส เทพีอธีนา ต้องการให้เครโทสฆ่าเทพเจ้าแห่งสงครามอาเรส ซึ่งเป็นตัวการที่ให้ เครโทส ต้องฆ่าครอบครัวของเขาเองเขาต้องไปที่เอเธนส์ตามคำบอกของอธีนา ในการสืบเสาะเพื่อหาวัตถุหนึ่งที่มีความสามารถในการหยุดยั้งเทพ: กล่องแพนดอร่าในตำนาน หลังจากที่เสร็จสิ้นภารกิจ เครโทส ได้แทนที่แอรีสเป็นเทพเจ้าแห่งสงครามคนใหม่

ก็อด ออฟ วอร์ หลักๆ แล้วจะมุ่งเน้นไปที่คำสั่งต่อสู้ที่ต้องผสมปุ่มต่างๆมีอาวุธหลักและอาวุธรอง มีเหตุการณ์ที่เกิดขึ้นในเวลาอันรวดเร็วที่ผู้เล่นจะต้องอาศัยทักษะควบคุมเกมในลำดับเวลาต่างๆที่จะเอาชนะศัตรูที่แข็งแกร่ง ผู้เล่นมีเวทมนตร์4ชนิดที่ใช้ช่วยในการโจมตีและความสามารถในการเพิ่มพลัง และยังมีปริศนาเป็นองค์ประกอบ

ก็อด ออฟ วอร์ ทำรายได้มากกว่า 4.6 ล้านก๊อปปี้ทั่วโลก ได้รับการยกย่องว่าเป็นหนึ่งในเกมที่ดีที่สุดการผจญภัยสำหรับ PlayStation 2 ได้รับ "เกมแห่งปี" หลายรางวัล ในปี 2009 เว็บไซต์ไอจีเอ็นประกาศชื่อ ก็อด ออฟ วอร์ เป็นเกมส์แอ็คชั่นผจญภัย PlayStation 2 ที่ดีที่สุดอันดับที่เจ็ด ตั้งแต่เรื่องของการควบคุมเกมที่สำหรับกราฟิก เสียงและการนำเสนอเรื่องราว เกมและผลสืบเนื่องจากภาคแรก ก็อด ออฟ วอร์ 2 ถูกสร้างขึ้นและจัดจำหน่ายในเดือนพฤศจิกายน 2009 เป็นส่วนหนึ่งของ ก็อด ออฟ วอร์ ซีรีส์

คำถาม: เกมก็อดออฟวอร์ เป็นเกมแนวแอ็คชั่นอะไร
คำตอบ: action

คำถาม: เกมก็อดออฟวอร์ พัฒนาโดยสตูดิโออะไร
คำตอบ: ซานตาโมนิกา

คำถาม: เกมก็อดออฟวอร์ จัดจำหน่ายโดนค่ายอะไร
คำตอบ: โซนี่คอมพิวเตอร์เอ็นเตอร์เท็นเมนต์

คำถาม: เกมก็อดออฟวอร์ เปิดตัวครั้งแรกวันที่เท่าไร
คำตอบ: 22 มีนาคม 2005

คำถาม: จำหน่ายลงเครื่องเล่นเกมอะไร
คำตอบ: PlayStation 2

คำถาม: พื้นฐานของเนื้อเรื่องเกี่ยวกับอะไร
คำตอบ: ตำนานเทพเจ้ากรีก

คำถาม: ผู้เล่นเป็น ตัวละครในเกมชื่ออะไร
คำตอบ: เครโทส

คำถาม: เครโทส เป็นนักรบอะไร
คำตอบ: นักรบสปาร์ตัน

คำถาม: เนื้อเรื่องหลักของเกม เกี่ยวกับอะไร
คำตอบ: ฆ่าเทพเจ้าแห่งสงครามอาเรส

คำถาม: เกมก็อดออฟวอร์ ทำรายได้ทั่วโลกเท่าไร
คำตอบ: 4.6 ล้านก๊อปปี้

คำถาม: เกมก็อดออฟวอร์ ถูกจัดจำหน่ายในปีอะไร
คำตอบ: เดือนพฤศจิกายน 2009
ไมค์ เบลส์

ไมค์ เบลส์ (อังกฤษ: Mike Bales; 6 สิงหาคม ค.ศ. 1971 — ) เป็นนักกีฬาฮอกกี้น้ำแข็งระดับอาชีพชาวแคนาดา ในตำแหน่งผู้รักษาประตูเขาได้เล่นให้กับทีมบอสตันบรูอินส์ และ ออตตาวาซีเนเตอร์ เขาเข้าเรียนที่มหาวิทยาลัยโอไฮโอสเตต และร่วมลงนามกับบั๊กอายส์ ตั้งแต่ ค.ศ. 1990 ถึง 1992 และได้รับการเกณฑ์จากทางบอสตันให้เข้าเล่นในรอบที่ห้าของรายการ 1990 เอ็นเอชแอลเอ็นทรี่ดราฟท์ เขาร่วมเล่นในการแข่งขันเอ็นเอชแอลโดยเป็นส่วนหนึ่งในสี่ฤดูกาล และมีสถิติสะสมอยู่ที่ 2–15–1 และประตูเฉลี่ยที่ 4.13 ใน 23 เกม เขายังได้เล่นให้กับทีมสตรับอิงไทเกอร์ส ในการแข่งขันดีอีแอล ตั้งแต่ ค.ศ. 2004 ถึง 2010 และในวันที่ 29 มกราคม ค.ศ. 2011 เขาได้เซ็นสัญญาร่วมกับทีม อีเซอรูนโรสเตอร์ส ของดีอีแอล ในตำแหน่งผู้รักษาประตูสแตนบาย[1]

คำถาม: ไมค์ เบลส์ เกิดวันที่เท่าไร
คำตอบ: 6 สิงหาคม ค.ศ. 1971

คำถาม: ไมค์ เบลส์  มีอาชีพอะไร
คำตอบ: นักกีฬาฮอกกี้น้ำแข็งระดับอาชีพ

คำถาม: ไมค์ เบลส์ เป็นชาวประเทศอะไร
คำตอบ: ชาวแคนาดา

คำถาม: ไมค์ เบลส์  มีตำแหน่งอะไร
คำตอบ: ผู้รักษาประตู
ปลาฉลามหางยาวหน้าหนู

ปลาฉลามหางยาวหน้าหนู หรือ ปลาฉลามหางยาวตาโต (อังกฤษ: Bigeye thresher shark, False thresher; ชื่อวิทยาศาสตร์: Alopias superciliosus) ปลากระดูกอ่อนจำพวกปลาฉลามชนิดหนึ่ง จัดอยู่ในวงศ์ปลาฉลามหางยาว (Alopiidae)

โดยคำว่า superciliosus ที่ใช้เป็นชื่อวิทยาศาสตร์นั้น มาจากภาษาละตินคำว่า super หมายถึง "เหนือ" และ ciliosus หมายถึง "คิ้ว" อันหมายถึง ร่องที่อยู่เหนือดวงตา

ปลาฉลามหางยาวตาโต มีรูปร่างลักษณะเหมือนกับปลาฉลามหางยาวชนิดอื่นทั่วไป มีร่างกายสีเทาออกม่วงกลมกลืนไปกับสีของสภาพแวดล้อม มีดวงตากลมโตรูปลูกแพร์ขนาดใหญ่กว่าปลาฉลามหางยาวชนิดอื่น โดยมีเส้นผ่าศูนย์กลางถึง 10 เซนติเมตร นับว่าเป็นขนาดของตาของสัตว์โลกที่ใหญ่ที่สุดที่ไม่ใช่สัตว์จำพวกนก สันนิษฐานว่ามีไว้เพื่อปรับตัวให้เข้ากับสภาพของทะเลลึกที่มืดมิดที่มีปริมาณแสงน้อย นอกจากนี้แล้วยังสามารถที่ปรับอุณหภูมิในร่างกายให้อุ่นกว่าอุณหภูมิของน้ำที่อาศัยอยู่ โดยจะมีอุณหภูมิร่างกายอยู่ที่ 2-4 องศาเซลเซียส

ปลาฉลามหางยาวตาโต จัดเป็นปลาฉลามกินเนื้อที่มีขนาดใหญ่ชนิดหนึ่ง ขนาดเมื่อโตเต็มที่มีขนาดเฉลี่ยประมาณ 4.6 เมตร หรือเล็กกว่านี้ พบใหญ่ที่สุด 4.8 เมตร น้ำหนักประมาณ 360 กิโลกรัม

ปลาฉลามหางยาวตาโต อาศัยอยู่ในมหาสมุทรที่มีความลึกกว่า 500 เมตร น้ำมีอุณหภูมิเย็น พบได้ในหลายพื้นที่ทั่วโลก แต่จะพบได้บ่อยที่มหาสมุทรแอตแลนติก รวมถึงบางส่วนในมหาสมุทรแปซิฟิกและมหาสมุทรอินเดียด้วย

เป็นปลาที่มีความปราดเปรียวว่องไว ตื่นตัวอยู่ตลอดเวลา ล่าปลาขนาดเล็กและสัตว์น้ำต่าง ๆ กินเป็นอาหาร โดยใช้ครีบหางท่อนบนที่ยาวใหญ่นั้นตีไล่เหยื่อ เข้าสู่วัยเจริญพันธุ์เมื่ออายุได้ 12-13 ปีในตัวเมีย และ 9-10 ปีในตัวผู้ ลูกปลาเกิดใหม่มีความยาว 70-106 เซนติเมตร โดยเกิดเป็นตัวจากไข่ในช่องท้องของปลาตัวแม่

เป็นปลาฉลามอีกชนิดหนึ่งที่ถูกจับและใช้ประโยชน์ในทางการประมง และก็ถูกจัดให้เป็นหนึ่งใน 10 ชนิดของปลาฉลามที่ถูกคุกคามจนใกล้สูญพันธุ์ทั่วโลก

คำถาม: ปลาฉลามหางยาวหน้าหนู เรียกอีกอย่างว่า ?
คำตอบ: ปลาฉลามหางยาวตาโต

คำถาม: ชื่อวิทยาศาสตร์ คือ ?
คำตอบ: Alopias superciliosus

คำถาม: คำว่า superciliosus ที่ใช้เป็นชื่อวิทยาศาสตร์นั้น มาจากภาษาละตินคำว่า super หมายถึงอะไร ?
คำตอบ: เหนือ

คำถาม: มีเส้นผ่าศูนย์กลางถึงกี่เซนติเมตร ?
คำตอบ: 10 เซนติเมตร

คำถาม: โดยจะมีอุณหภูมิร่างกายอยู่ที่กี่องศา ?
คำตอบ: 2-4 องศาเซลเซียส
อ่าวน้อย

ทิศตะวันออกติดกับชายฝั่งทะเลอ่าวไทยประชากรในพื้นที่ส่วนใหญ่มีอาชีพทำประมงและเกษตรกรรม มีสะพานปลาเพื่อนำ กุ้ง หอย ปู [[ปลา]และอาหารทะเลอื่นจากการทำประมง ขึ้นสู่ฝั่ง นำมาขายให้กับพ่อค้า

อ่าวน้อยเป็นส่วนหนึ่งของพื้นที่อำเภอเมืองประจวบคีรีขันธ์โดยมีถนนเชื่อมต่อกันจากชายหาดอ่าวน้อยไปสู่ชายหาดอ่าวประจวบเป็นสถานที่นิยมในการออกกำลังกาย เช่น การวิ่ง การปั้นจักรยาน จากถนนเรียบชายหาดอ่าวน้อยไปสู่ชายหาดอ่าวประจวบซึ่งมีวิวทิวทัศน์ที่สวยงามมาก

โดยสภาพพื้นที่ของอ่าวน้อยและอ่าวประจวบ เป็นอ่าวที่มีพื้นที่ติดกัน โดยมีภูเขาขั้นกลางระหว่างอ่าวทั้งสอง คือ ภูเขาตาม่องล่าย เขาตาม่องล่ายก็เป็นแหล่งท่องเที่ยวอีกแหล่งหนึ่ง

คำถาม: ประชากรส่วนใหญ่ในพื้นที่อ่าวน้อยมีอาชีพอะไร
คำตอบ: ประมงและเกษตรกรรม

คำถาม: อ่าวน้อยอยู่ในจังหวัดอะไร
คำตอบ: ประจวบคีรีขันธ์

คำถาม: ภูเขาที่กั้นกลางระหว่างอ่าวน้อยและอ่าวประจวบมีชื่อว่าอะไร
คำตอบ: ภูเขาตาม่องล่าย
ถนนประดิษฐ์มนูธรรม

ถนนประดิษฐ์มนูธรรม (อักษรโรมัน: Thanon Pradit Manutham) เป็นถนนเลียบทางพิเศษฉลองรัช (ทางด่วนสายรามอินทรา-อาจณรงค์หรือทางด่วนหมายเลข 3) เป็นถนนสายหลักสายหนึ่งที่เชื่อมระหว่างในเมืองกับชานเมืองด้านตะวันออกเฉียงเหนือของกรุงเทพมหานคร

ชื่อถนน "ประดิษฐ์มนูธรรม" ตั้งตามราชทินนามของ "หลวงประดิษฐ์มนูธรรม" (ปรีดี พนมยงค์) รัฐบุรุษอาวุโส ผู้สำเร็จราชการแทนพระองค์ในรัชกาลที่ 8 นายกรัฐมนตรีคนที่ 7 หัวหน้าขบวนการเสรีไทย และผู้นำพลเรือนในคณะราษฎร เพื่อสดุดีเกียรติคุณของท่านในฐานะบุคคลสำคัญของชาติและในวาระที่องค์การศึกษา วิทยาศาสตร์ และวัฒนธรรมแห่งสหประชาชาติหรือยูเนสโก ประกาศให้ท่านเป็นบุคคลสำคัญของโลกในปี พ.ศ. 2543 ซึ่งเป็นปีครบรอบ 100 ปี ชาตกาลของท่าน โดยกรุงเทพมหานครเป็นผู้จัดสร้างและดูแลรักษาถนนสายนี้

เมื่อปี พ.ศ. 2546 กรุงเทพมหานครได้ให้ทางเขตวังทองหลางและเขตห้วยขวางเปลี่ยนชื่อถนนประดิษฐ์มนูธรรมเฉพาะช่วงถนนพระราม 9 ถึงถนนลาดพร้าวเป็นชื่อ "ถนนประเสริฐมนูกิจ" โดยให้เหตุผลว่าถนนสายนี้มีความยาวมาก ทำให้การระบุที่อยู่และชื่อผู้รับทางไปรษณีย์ทำได้ไม่สะดวก อย่างไรก็ตาม การเปลี่ยนชื่อถนนประดิษฐ์มนูธรรมช่วงดังกล่าวได้ก่อให้เกิดเสียงคัดค้านขึ้นทั่วไป ทางคณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานครจึงได้พิจารณาในเดือนธันวาคม พ.ศ. 2547 และให้เปลี่ยนชื่อถนนประเสริฐมนูกิจกลับมาเป็นถนนประดิษฐ์มนูธรรมตามเดิม

ถนนประดิษฐ์มนูธรรมมีความยาว 12 กิโลเมตร เริ่มต้นจากปลายซอยสุขุมวิท 63 (เอกมัย) ในพื้นที่เขตห้วยขวาง มุ่งเหนือค่อนตะวันออกเฉียงเหนือ ตัดผ่านถนนพระราม 9 ข้ามคลองลาดพร้าวเข้าสู่พื้นที่เขตวังทองหลาง ตัดกับถนนประชาอุทิศและถนนลาดพร้าว ข้ามคลองทรงกระเทียมเข้าสู่เขตลาดพร้าว (ฟากตะวันออกของถนนกลายเป็นเส้นแบ่งเขตปกครองระหว่างเขตลาดพร้าวกับเขตวังทองหลาง เขตบางกะปิ และเขตบึงกุ่มตั้งแต่จุดนี้) จากนั้นตัดกับถนนประเสริฐมนูกิจ (เกษตร-นวมินทร์) ข้ามคลองโคกครามเข้าสู่พื้นที่เขตบางเขน และไปสิ้นสุดเส้นทางที่ถนนรามอินทราบริเวณกิโลเมตรที่ 5.5 ถนนมีความกว้าง 6 ช่องจราจร (ขาเข้าและขาออกอย่างละ 3 ช่องจราจร) มีเกาะกลางถนน โดยมีทางด่วนยกระดับอยู่บนเกาะกลางถนนช่วงตั้งแต่ถนนพระราม 9 ถึงถนนรามอินทรา กล่าวได้ว่าถนนสายนี้ขนานขนาบทางด่วน ชาวบ้านจึงมักเรียกว่า "ถนนเลียบทางด่วนรามอินทรา" มีสะพานลอยรถข้ามทางแยกบริเวณจุดตัดถนนลาดพร้าวและถนนประเสริฐมนูกิจด้วย

คำถาม: ถนนประดิษฐ์มนูธรรม เป็นถนนอะไร
คำตอบ: ถนนเลียบทางพิเศษฉลองรัช

คำถาม: ถนนประดิษฐ์มนูธรรม เป็นถนนสายหลักสายหนึ่งที่เชื่อมระหว่างในเมืองกับชานเมืองด้านอะไร
คำตอบ: ตะวันออกเฉียงเหนือ

คำถาม: ถนนประดิษฐ์มนูธรรม อยู่จังหวัดอะไร
คำตอบ: กรุงเทพมหานคร

คำถาม: ถนนประดิษฐ์มนูธรรม ชื่อถนนแต่ก่อนชื่อว่าอะไร
คำตอบ: หลวงประดิษฐ์มนูธรรม
ต้นยอ   

ต้นยอ    
ชื่อวิทยาศาสตร์ :  Morinda citrifolia  L.
วงศ์ :  Rubiaceae
ชื่อสามัญ : Indian Mulberry
ชื่ออื่น :  มะตาเสือ  ยอบ้าน
ลักษณะ :  ไม้ยืนต้น สูง 2-6 เมตร ใบเดี่ยว เรียงตรงข้าม รูปวงรี กว้าง 8-15 ซม. ยาว 10-20 ซม. หูใบอยู่ระหว่างโคนก้านใบ ดอกช่อ ออกที่ซอกใบ ฐานดอกอัดกันแน่นเป็นรูปทรงกลม กลีบดอกสีขาว ผลเป็นผลสด เชื่อมติดกันเป็นผลรวม ผิวเป็นตุ่มพอง
ประโยชน์ทางสมุนไพร :  ตำรายาไทยใช้ผลสดดิบหรือห่าม ฝานเป็นชิ้นบาง ย่างหรือคั่วไฟอ่อน ๆ ให้เหลือง ต้มหรือชงกับน้ำ ดื่มแก้คลื่นไส้อาเจียน สารที่ออกฤทธิ์คือ asperuloside

คำถาม: ต้นยอชื่อทางวิทยาศาสตร์เขียนว่าอย่างไร
คำตอบ: ชื่อวิทยาศาสตร์ :  Morinda citrifolia  L.

คำถาม: ต้นยอเป็นพรรณไม้จัดอยู่ในวงศ์ของพรรณไม้ชนิดใด
คำตอบ: วงศ์ :  Rubiaceae
กัมปะนี

กัมปะนี วงดนตรีแนวอิเลคโทรนิคร็อกสัญชาติไทยจาก จีเอ็มเอ็ม แกรมมี่ โด่งดังในช่วงปี 2534 — 2535 โดยสมาชิกของวงประกอบไปด้วยโปรดิวเซอร์ฝีมือดีของแกรมมี่ทั้งหมด 3 คนคือ จ๊อด กฤษณ์ โชคทิพย์พัฒนา ในตำแหน่งมือเบสและร้องนำ , ฉ่าย สมชัย ขำเลิศกุล ในตำแหน่งมือกีตาร์และร้องนำ และ ป๋อง อรรณพ จันสุตะ ในตำแหน่งมือกลองและร้องนำโดยก่อนจะใช้ชื่อวงว่า กัมปะนี ทางวงเคยใช้ชื่อตอนทำเดโมว่า สิงห์เฒ่า เนื่องจากสมาชิกในวงเป็นโปรดิวเซอร์ฝีมือระดับพระกาฬแต่เพราะชื่อนี้ไปคล้ายกับเบียร์ยี่ห้อ ซิงเต่า ของจีนจึงต้องเปลี่ยนเป็นชื่อกัมปะนีแทน

โดยสตูดิโออัลบั้มชุดแรกและชุดเดียวของทางวงออกวางแผงเมื่อปี พ.ศ. 2534 ในชื่ออัลบั้มว่า ไม่มีขีดจำกัด โดยมีเพลงที่ติดหูคนฟังมาจนถึงทุกวันนี้ได้แก่ สรุปว่า...บ้า , กลับคำเสีย , นักเดินทาง และ วัด เป็นต้น

หลังจากจบการโปรโมตอัลบั้มชุดนี้สมาชิกทั้ง 3 ก็ได้แยกย้ายกันกลับไปทำหน้าที่โปรดิวเซอร์ตามเดิม

คำถาม: กัมปะนี เป็นวงดนตรีแนวอะไร
คำตอบ: อิเลคโทรนิคร็อก

คำถาม: กัมปะนี เป็นวงดนตรีสัญชาติอะไร
คำตอบ: สัญชาติไทย

คำถาม: กัมปะนี อยู่ค่ายอะไร
คำตอบ: จีเอ็มเอ็ม แกรมมี่

คำถาม: กัมปะนี โด่งดังในช่วงปีไหน
คำตอบ: 2534 — 2535
อกริเพียว โฮลดิ้งส์

บริษัท อกริเพียว โฮลดิ้งส์ จำกัด (มหาชน) (อังกฤษ: AGRIPURE HOLDINGS PUBLIC COMPANY LIMITED ชื่อย่อ:APURE) [2] บริษัทประกอบธุรกิจการลงทุน (Holding and Investment Company) โดยปัจจุบันได้มีนโยบายการลงทุนหลักในธุรกิจอุตสาหกรรมการเกษตรและอาหาร โครงสร้างการดำเนินธุรกิจหลักทางกลุ่มบริษัทได้ดำเนินธุรกรรมหลักคือ ธุรกิจผลิตภัณฑ์ข้าวโพดหวาน ธุรกิจผลิตภัณฑ์ข้าวโพดหวานกระป๋องและถุงสุญญากาศ ธุรกิจผักสดและผลไม้สด และธุรกิจบรรจุภัณฑ์ "เตตร้า รีคาร์ท" (TETRA RECART) [3]

คำถาม: อกริเพียว โฮลดิ้งส์ เป็นบริษัทเกี่ยวกับอะไร
คำตอบ: บริษัทประกอบธุรกิจการลงทุน

คำถาม: อกริเพียว โฮลดิ้งส์ มีนโยบายหลักอะไรบ้าง
คำตอบ: ธุรกิจอุตสาหกรรมการเกษตรและอาหาร

คำถาม: บริษัท อกริเพียว โฮลดิ้งส์ เป็นบริษัทประเภทอะไร
คำตอบ: จำกัด (มหาชน)

คำถาม: ธุรกิจอะไรที่ อกริเพียว โฮลดิ้งส์ โด่งดัง
คำตอบ: ธุรกิจบรรจุภัณฑ์ "เตตร้า รีคาร์ท"
บัวชมพู ฟอร์ด

บัวชมพู ฟอร์ด เป็นนักร้อง และนักแสดงชาวไทย เข้าสู่วงการจากการเป็นพิธีกรรายการ "ทีนทอล์ค (Teen Talk)" และได้แสดงละครโทรทัศน์ ก่อนจะมาเป็นศิลปินในสังกัดMusic Cream ในเครือแกรมมี่ มีผลงานเพลงที่สร้างชื่อเสียงได้แก่เพลง อย่าทำให้ฉันรักเธอ, ลม, วงกลม, แค่อยากจะบอก, ฉันคนเก่า, ดอกไม้ในใจเธอ, ให้โอกาสได้ไหม และเพลง Sunshine Day เป็นต้น

คำถาม: บัวชมพู ฟอร์ด เข้าสู่วงการจากการเป็นอะไร
คำตอบ: พิธีกรรายการ "ทีนทอล์ค

คำถาม: บัวชมพู ฟอร์ด ได้แสดงละครโทรทัศน์ ก่อนจะมาเป็นศิลปินในสังกัดอะไร
คำตอบ: สังกัดMusic Cream

คำถาม: บัวชมพู ฟอร์ด อยู่ในเครืออะไร
คำตอบ: เครือแกรมมี่
ปลาบ้า

ปลาบ้า (ชื่อวิทยาศาสตร์: Leptobarbus hoevenii) ปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) จัดเป็นปลาที่มีขนาดใหญ่ มีรูปร่างยาว ลำตัวค่อนข้างกลม หัวโต นัยน์ตาค่อนข้างโต ปากกว้างมีหนวดขนาดเล็ก 2 คู่ เกล็ดมีขนาดใหญ่ ลำตัวมีสีน้ำตาลอมเหลือง ส่วนของหลังสีดำปนเทา ท้องสีขาวจาง ครีบหางสีแดงสดหรือชมพู ครีบอื่นสีแดงจาง ๆ มีขนาดความยาวประมาณ 20-30 เซนติเมตร พบใหญ่สุดถึง 80 เซนติเมตร อาหารได้แก่ เมล็ดพืช, แมลง และสัตว์น้ำขนาดเล็ก
ปลาบ้าอาศัยอยู่ตามแม่น้ำสายใหญ่ ๆ ทั่วประเทศ เช่น แม่น้ำเจ้าพระยา, แม่น้ำท่าจีน, แม่น้ำโขง, แม่น้ำน่าน, แม่น้ำมูล รวมถึงลำธารในป่าดงดิบ มักอยู่รวมเป็นฝูง โดยปลาชนิดนี้จะกินลูกลำโพงหรือลูกกระเบาเข้าไป แล้วสะสมพิษในร่างกาย เมื่อมีผู้นำไปกินจึงมีอาการมึนเมา อันเป็นที่มาของชื่อ จึงไม่เป็นที่นิยมรับประทานมากนัก แต่ที่มาเลเซียนิยมรับประทานมาก จนได้ชื่อว่า "ปลาสุลต่าน" มีฤดูวางไข่ระหว่างเดือนพฤษภาคมถึงเดือนกันยายน ไข่ใช้เวลาฟักเป็นตัวประมาณ 15-18 ชั่วโมง
ปลาบ้ายังมีชื่อเรียกที่ต่างออกไป เช่น "ปลาอ้ายบ้า", "ปลาพวง" ในภาษาอีสานเรียกว่า "ปลาโพง" นอกจากนี้ยังนิยมเลี้ยงเป็นปลาสวยงามด้วย โดยมีชื่อเรียกเฉพาะในแวดวงว่า "ปลาแซมบ้า"

คำถาม: ปลาบ้ามีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Leptobarbus hoevenii

คำถาม: ปลาบ้าจัดว่าเป็นปลาน้ำจืดที่จัดอยู่ในวงศ์ใด
คำตอบ: วงศ์ปลาตะเพียน
ต้นกัลปพฤกษ์

กัลปพฤกษ์(ชื่อวิทยาศาสตร์: Cassia bakeriana) เป็นไม้ยืนต้นขนาดกลาง พบได้มากทางภาคอีสานและภาคเหนือ พุ่มใบแบนกว้าง ดอกสีชมพูอ่อน ออกเป็นช่อระหว่างทิ้งใบหรือผลิใบใหม่ ชื่อเรียกอื่น ๆ เช่น ชัยพฤกษ์ (ภาคเหนือ), กานล์ (เขมร-สุรินทร์), เปลือกขม (ปราจีนบุรี), กาลพฤกษ์ เป็นต้น กัลปพฤกษ์เป็นพรรณไม้ยืนต้นขนาดกลาง ความสูงประมาณ 10–15 เมตร เปลือกนอกสีเทาลำต้นมีรอยเป็นเส้นเล็กน้อยแตกกิ่งก้านพุ่งสู่ด้านบนไม่ค่อยเป็นระเบียบ ใบเป็นแผงมีใบย่อยประมาณ 5–6 คู่ออกเรียงตรงกันตามก้านใบเป็นคู่ๆใบบางเรียบปลายใบแหลม ขนาดของใบกว้างประมาณ 2–4 เซนติเมตร ใบยาวประมาณ 4–7 เซนติเมตร
ดอกออกเป็นช่อตามกิ่งก้านมีกลิ่นหอมมีสีชมพูแกมขาวดอกบานจะมีความกว้างประมาณ 23 เซนติเมตร มีกลีบดอก 5 กลีบ ตรงกลางดอกจะมีเกสรตัวผู้สีเหลืองผลเป็นฝักกลม ยาว มีสีดำ เมื่อแก่เนื้อในฝักมีสีขาวกั้นเป็นชั้น ๆ แต่ละชั้นจะมีเมล็ดเรียงอยู่ภายใน ฝักหนึ่งยาวประมาณ 15–30 เซนติเมตร มีลักษณะใบ เป็นพุ่มใบแบนกว้าง

คำถาม: กัลปพฤกษ์มีชื่อทางวิทยาศาสตร์ว่าอะไร
คำตอบ: Cassia bakeriana

คำถาม: ต้นกัลปพฤกษ์พบได้มากที่สุดภาคไหน
คำตอบ: ภาคอีสานและภาคเหนือ

คำถาม: ต้นกัลปพฤกษ์มีชื่อเรียกอื่นๆว่าอะไรบ้าง
คำตอบ: ชัยพฤกษ์ (ภาคเหนือ), กานล์ (เขมร-สุรินทร์), เปลือกขม (ปราจีนบุรี), กาลพฤกษ์

คำถาม: ต้นกัลปพฤกษ์ออกดอกเป็นสีอะไร
คำตอบ: สีชมพูแกมขาว
มังคุด 

มังคุด 
ชื่อวิทยาศาสตร์ : Garcinia mangostana L. 
วงศ์ : Guttiferae
ชื่อสามัญ : Mangosteen  
ลักษณะ : ไม้ยืนต้น สูง 10-12 เมตร ทุกส่วนมียางสีเหลือง ใบเดี่ยว เรียงตรงข้าม รูปไข่หรือรูปวงรีแกมขอบขนาน กว้าง 6-11 ซม. ยาว 15-25 ซม. เนื้อใบหนาและค่อนข้างเหนียวคล้ายหนัง หลังใบสีเขียวเข้มเป็นมัน ท้องใบสีอ่อนกว่า ดอกเดี่ยวหรือเป็นคู่ออกที่ซอกใบใกล้ปลายกิ่ง สมบูรณ์เพศหรือแยกเพศ กลีบเลี้ยงสีเขียวอมเหลือง กลีบดอกสีแดง ฉ่ำน้ำ ผลเป็นผลสด ค่อนข้างกลม
ประโยชน์ทางสมุนไพร : ตำรายาไทยใช้เปลือกผลแห้งซึ่งมีสารแทนนินเป็นยาฝาดสมาน แก้โรคท้องร่วง ท้องเสียเรื้อรังและโรคเกี่ยวกับลำไส้ พบสาร xanthone ในเปลือกผลมีฤทธิ์ฆ่าเชื้อแบคทีเรียซึ่งทำให้เกิดหนอง โดยสามารถฆ่าได้ทั้งสายพันธุ์ปกติและสายพันธุ์ที่ดื้อต่อยาเพนนิซิลิน มีฤทธิ์ต้านเชื้อราที่เป็นสาเหตุของโรคผิวหนังหลายชนิดและลดอาการอักเสบด้วย จึงมีการพัฒนายาในรูปครีมผสมสารบริสุทธิ์ที่แยกได้จากเปลือกผล เพื่อใช้รักษาแผลที่เป็นหนองและสิวซึ่งเกิดจากการติดเชื้อ ตลอดจนใช้ช่วยลดร่องรอยด่างดำบนใบหน้าด้วย

คำถาม: มังคุดเป็นพรรณไม้ประเภทผลไม้มีชื่อทางวิทยาศาสตร์คือ
คำตอบ: ชื่อวิทยาศาสตร์ : Garcinia mangostana L.

คำถาม: มังคุดเป็นผลไม้และเป็นพรรณไม้ที่จัดอยู่ในวงศ์พรรณไม้ชนิดใด
คำตอบ: วงศ์ : Guttiferae

คำถาม: มังคุดมีชื่อสามัญที่เรียกว่าอะไร
คำตอบ: ชื่อสามัญ : Mangosteen
เดอะฟอกออฟวอร์

เดอะฟอกออฟวอร์: อีเลฟเวนเลสเซินส์ฟรอมเดอะไลฟ์ออฟโรเบิร์ต แม็กนามารา (อังกฤษ: The Fog of War: Eleven Lessons from the Life of Robert S. McNamara) (พ.ศ. 2546) คือภาพยนตร์สารคดีจากสหรัฐอเมริกาที่กำกับโดย เออร์โรล มอร์ริส เกี่ยวกับชีวิตและช่วงเวลาของโรเบิร์ต แม็กนามารา อดีตรัฐมนตรีว่าการกระทรวงกลาโหมแห่งสหรัฐอเมริกา

เดอะ ฟอก ออฟ วอร์นำเสนอถึงความไม่แน่นอนในสนามรบระหว่างสงคราม ภาพยนตร์เรื่องนี้ได้รับรางวัลออสการ์ ประเภทภาพยนตร์สารดคียอดเยี่ยม และ Independent Spirit Award for Best Documentary Feature[1]

คำถาม: เดอะฟอกออฟวอร์ ชื่อเต็มว่าอะไร
คำตอบ: อีเลฟเวนเลสเซินส์ฟรอมเดอะไลฟ์ออฟโรเบิร์ต แม็กนามารา

คำถาม: เดอะฟอกออฟวอร์ สร้างขึ้นปีอะไร
คำตอบ: พ.ศ. 2546

คำถาม: เดอะฟอกออฟวอร์ คืออะไร
คำตอบ: ภาพยนตร์สารคดีจากสหรัฐอเมริกา

คำถาม: เดอะฟอกออฟวอร์ กำกับโดยใคร
คำตอบ: เออร์โรล มอร์ริส

คำถาม: เดอะฟอกออฟวอร์ เนื้อเรื่องเกี่ยวกับอะไร
คำตอบ: ชีวิตและช่วงเวลาของโรเบิร์ต แม็กนามารา อดีตรัฐมนตรีว่าการกระทรวงกลาโหมแห่งสหรัฐอเมริกา
เอวังเฌลิสตา ซังตุส

เอวังเฌลิสตา ซังตุส (โปรตุเกส: Evangelista Santos; เสียงอ่านภาษาโปรตุเกส: [evɐ̃ʒeˈlistɐ ˈsɐ̃tus]; 12 ธันวาคม ค.ศ. 1977 — ) เจ้าของฉายา ไซบอร์ก เป็นนักต่อสู้แบบผสมชาวบราซิล ผู้นำวิชามวยไทยมาใช้ในการต่อสู้ โดยเข้าแข่งขันในรุ่นเวลเตอร์เวต หลังจากเปิดตัวครั้งแรกในระดับอาชีพของเขาเมื่อปี ค.ศ. 2001 ซังตุสได้เข้าแข่งขันรายการสไตรก์ฟอร์ซ, ไพรด์ไฟต์ติงแชมเปียนชิพ, เคจเรจ, อินเตอร์เนชันแนลวาเลทูโดแชมเปียนชิป, แพนเครส, จังเกิลไฟต์ และเวิลด์วิกตอรีโรด ซึ่งเขามีชัยชนะที่โดดเด่นเหนือมาริอุส ซาโรมสกีส์, ฟรันซิส กาโมนต์ และเบรนแนน วอร์ด
ในช่วงแรกของระดับอาชีพ
ซังตุสเข้าสู่การแข่งระดับอาชีพเมื่อเขาอายุได้ 20 ปี โดยเป็นฝ่ายชนะไปสองครั้งก่อนที่จะไปเผชิญกับนักสู้ระดับตำนานชาวบราซิลนามโฌเซ "เปเล" ลังดี-ฌงส์ ซึ่งเขาเป็นฝ่ายแพ้ชนะน็อกโดยเทคนิค ซังตุสเป็นฝ่ายชนะการแข่งในองค์กรเคจเรจของอังกฤษสองครั้ง ก่อนจะกลับไปแข่งในศึกจังเกิลไฟต์ของบราซิล ซึ่งหลังจากนั้นเขาได้มีชัยเหนือแชมป์คาแอสโฟรุ่นมิดเดิลเวตอย่างมีฮัล มาเตร์ลา โดยการน็อก นับเป็นความพ่ายแพ้ที่น่าพิศวงของมาเตร์ลาจากการน็อกที่เกิดขึ้นเพียงครั้งเดียวในการแข่งขันระดับอาชีพ แล้วซังตุสก็ได้เผชิญกับคิกบ็อกเซอร์ชาวดัตช์ นามเมลฟิน "โนเมอร์ซี" มันฮูฟ ในรายการเคจเรจชิงแชมป์โลกรุ่นไลท์เฮฟวีเวต ทั้งสองสร้างความบันเทิงในการต่อสู้เป็นอย่างมาก ด้วยการแลกหมัดเป็นชุด แต่ซังตุสก็เป็นฝ่ายแพ้น็อกไปเสียก่อน อย่างไรก็ดี ซังตุสเป็นฝ่ายชนะสองรายการหลังจากนั้น หนึ่งในนั้นเป็นการชนะเสียงข้างมากเหนือว่าที่ผู้เจนศึกยูเอฟซีอย่างฟรันซิส กาโมนต์ ก่อนที่เขาจะเปิดตัวในรายการไพรด์ไฟต์ติงแชมเปียนชิพ

คำถาม: เอวังเฌลิสตา ซังตุสเป็นเจ้าของฉายาชื่อว่าอะไร
คำตอบ: ไซบอร์ก

คำถาม: ซังตุสเข้าสู่การแข่งระดับอาชีพตอนอายุเท่าไหร่
คำตอบ: 20 ปี

คำถาม: เอวังเฌลิสตา ซังตุสชนะนักสู้ระดับตำนานที่มีชื่อว่า
คำตอบ: โฌเซ "เปเล" ลังดี-ฌงส์
ขนมปังกรอบไดเจสทีฟ

ขนมปังกรอบไดเจสทีฟ (อังกฤษ: Digestive Biscuit) คือขนมปังกรอบหรือคุกกี้กึ่งหวานชนิดหนึ่ง เป็นที่นิยมในสหราชอาณาจักร ไอร์แลนด์ กรีซ และประเทศที่มีฐานะปานกลางอื่นๆ ชื่อ ไดเจสทีฟ ที่มีความหมายว่าช่วยย่อยนั้น มีที่มาจากความเชื่อเมื่อแรกผลิตที่ว่าการใช้โซเดียมไบคาร์บอเนตทำให้ขนมปังกรอบมีคุณสมบัติลดกรดในกระเพาะได้

ประวัติ
ขนมปังกรอบไดเจสทีฟถูกคิดค้นขึ้นที่เอดินเบอระ โดย McVitie's ในปีค.ศ. 1892 ผู้ที่คิดค้นมีชื่อว่าอเล็กซานเดอร์ กรันท์ (Alexander Grant)

ขนมปังกรอบชนิดนี้ถูกโฆษณาว่ามีส่วนช่วยในการย่อยอาหาร แต่ผลการวิจัยในช่วงหลังได้สรุปว่าที่โฆษณานั้นไม่เป็นความจริงแต่อย่างใด[ต้องการอ้างอิง] แต่ทั้งที่มีข่าวลือว่าเมื่อมีผลวิจัยออกมาเช่นนี้แล้ว การที่ขนมปังกรอบชนิดนี้ยังใช้ชื่อ ไดเจสทีฟ ในการวางขายที่สหรัฐอเมริกานั้นเป็นเรื่องผิดกฎหมาย ขนมปังกรอบไดเจสทีฟก็ยังมีจำหน่ายทั่วไปบนชั้นสินค้านำเข้าในร้านชำและสั่งทางไปรษณีย์

และปัจจุบันนี้ "เดอะ ออริจินัล ไดเจสทีฟ" ก็ยังคงเป็นบริษัทขนมปังกรอบที่ใหญ่ที่สุดเป็นอันดับเก้าในสหราชอาณาจักร

การบริโภค
ขนมปังไดเจสทีฟมักนิยมรับประทานคู่กับชาหรือกาแฟ บ่อยครั้งจะทานโดยจุ่มขนมปังลงไปในชาก่อนแล้วรีบทานโดยเร็วก่อนที่ขนมปังกรอบจะยุ่ย นอกจากนี้ ขนมปังไดเจสทีฟยังเป็นที่นิยามในการนำไปทำฐานของชีสเค้กและนำมากรุแทนแป้งพาย[1]

ในปีหนึ่ง เฉพาะที่สหราชอาณาจักรเพียงที่เดียว ขนมปังกรอบมียอดขายรวมสูงถึง 35 ล้านปอนด์ ซึ่งก็หมายความว่า ชาวอังกฤษซื้อขนมปังกรอบไดเจสทีฟปีละ 71 ล้านถุง และรับประทานขนมปังกรอบไดเจสทีฟวันละ 52 แผ่น[2]

วัตถุดิบที่คล้ายคลึงกัน
โดยทั่วไปแล้ว หากไม่ได้อาศัยอยู่ในสหราชอาณาจักรหรือหาขนมปังกรอบไดเจสทีฟไม่ได้ จะใช้ขนมปังกรอบเกรแฮม (Graham crackers) แทน

คำถาม: ไดเจสทีฟ มีความหมายอะไร
คำตอบ: ช่วยย่อย

คำถาม: ขนมปังกรอบไดเจสทีฟถูกคิดค้นขึ้นที่ไหน
คำตอบ: เอดินเบอระ

คำถาม: ขนมปังไดเจสทีฟนิยมรับประทานคู่กับอะไร
คำตอบ: ชาหรือกาแฟ

คำถาม: ใครเป็นผู้คิดค้นขนมปังไดเจสทีฟ
คำตอบ: อเล็กซานเดอร์ กรันท์ (Alexander Grant)

คำถาม: วัตถุดิบที่คล้ายคลึงกันกับขนมปังไดเจสทีฟคืออะไร
คำตอบ: ขนมปังกรอบเกรแฮม (Graham crackers)
หม่อมเจ้าสวาสดิ์วัฒโนดม ประวิตร

หม่อมเจ้าสวาสดิ์วัฒโนดม ประวิตร (28 เมษายน พ.ศ. 2454 - 1 กันยายน พ.ศ. 2544)[1] เป็นพระธิดาในพระเจ้าบรมวงศ์เธอ กรมหลวงปราจิณกิติบดี กับหม่อมช้อย ประวิตร ณ อยุธยา และนักเขียนชาวไทย ทรงใช้นามปากกาว่า ดวงดาว และบังใบ มีผลงานที่มีชื่อเสียง อาทิ "ผยอง", "เชลยศักดิ์", "เคหาสน์สีแดง" และ "ม่านไฟ" เป็นต้น

คำถาม: หม่อมเจ้าสวาสดิ์วัฒโนดม ประวิตร เกิดวันที่เท่าไร
คำตอบ: 28 เมษายน พ.ศ. 2454

คำถาม: หม่อมเจ้าสวาสดิ์วัฒโนดม ประวิตร เสียชีวิตวันที่เท่าไร
คำตอบ: 1 กันยายน พ.ศ. 2544
ต้นดีปลี 

ต้นดีปลี 
ชื่อวิทยาศาสตร์ :   Piper chaba Hunt  
วงศ์ :   Piperaceae
ชื่อสามัญ :  Long Pepper
ลักษณะ : ไม้เถารากฝอยออกบริเวณข้อเพื่อใช้ยึดเกาะ ใบ  เดี่ยวรูปไข่แกมขอบขนาน กว้าง 3-5 ซม. ยาว 7-10 ซม. สีเขียวเข้มเป็นมัน ดอก  ช่อ ออกที่ซอกใบ ดอกย่อยอัดกันแน่น แยกเพศ ผล  เป็นผลสด มีสีเขียว เมื่อสุกจะเปลี่ยนเป็นสีแดง รสเผ็ดร้อน
ประโยชน์ทางสมุนไพร :  ตำรายาไทยใช้ผลแก่จัดแต่ยังไม่สุกตากแห้งเป็นยาขับลม บำรุงธาตุ แก้ท้องเสีย ขับรกหลังคลอด โดยใช้ผล 1 กำมือ (ประมาณ 10-15 ผล) ต้มเอาน้ำดื่ม นอกจากนี้ใช้เป็นยาแก้ไอ โดยเอาผลแห้งครึ่งผลฝนกับมะนาวแทรกเกลือใช้กวาดคอหรือจิบบ่อยๆ ฤทธิ์ขับลมและแก้ไอ เกิดจากน้ำมันหอมระเหยและสาร piperine พบว่าสารสกัดเมทานอลมีผลยับยั้งการบีบตัวของลำไส้เล็กและสารสกัดปิโตรเลียมอีเธอร์ ทำให้สัตว์ทดลองแท้ง จึงควรระวังการใช้ในสตรีมีครรภ์

คำถาม: ต้นดีปลีมีชื่อทางวิทยาศสตร์ว่าอย่างไร
คำตอบ: ชื่อวิทยาศาสตร์ :   Piper chaba Hunt

คำถาม: ต้นดีปลีเป็นพืชสมุนไพรจัดอยู่ในวงศ์อะไร
คำตอบ: วงศ์ :   Piperaceae

คำถาม: ต้นดีปลี นอกจากมีชื่อเรียกทางพื้นเมืองแล้ว อยากทราบว่าชื่อสามัญของต้นดีปลี คือ
คำตอบ: ชื่อสามัญ :  Long Pepper
ของหวาน

   ของหวาน เป็นอาหารรสหวานที่ทานหลังมื้ออาหารหลัก คำว่า "ของหวาน" ครอบคลุมถึงอาหารที่มีส่วนประกอบหลักเป็นน้ำตาลและคาร์โบไฮเดรต (confections) เช่น บิสกิต เค้ก คุกกี้ ไอศกรีม ไปจนถึงเครื่องดื่ม เช่น ไวน์ของหวานและลิเคียวร์ ของหวานในแต่ละประเทศมีความแตกต่างกัน เช่น ในสหรัฐจะประกอบด้วยแป้งพาย พุดดิง เค้ก ไอศกรีม ในขณะที่อังกฤษจะประกอบด้วยผลไม้ ถั่วเปลือกแข็งและไวน์ของหวาน ส่วนในฝรั่งเศสจะประกอบด้วยเนยแข็ง ผลไม้และไวน์

   คำว่า dessert ในภาษาอังกฤษมีรากศัพท์มาจากคำในภาษาฝรั่งเศส desservir ที่แปลว่า เก็บโต๊ะ ไมเคิล ครอนเดิลกล่าวในหนังสือ A History of Dessert ว่าที่มาของคำนี้มาจากการที่ของหวานจะถูกเสิร์ฟหลังอาหารก่อนหน้าถูกเก็บออกไป การทำของหวานมีมาตั้งแต่สมัยเมโสโปเตเมียและอินเดียโบราณ ต่อมามีการปลูกอ้อยและการแปรรูปน้ำตาล ทำให้ของหวานเป็นที่แพร่หลายมากขึ้น อย่างไรก็ตาม ชาวยุโรปเริ่มทำของหวานทานเป็นครั้งแรกในช่วงยุคกลาง เมื่อมีการปฏิวัติอุตสาหกรรมในศตวรรษที่ 18 ของหวานก็เป็นที่นิยมมากขึ้นจากการค้นพบวิธีผลิตน้ำตาลจำนวนมากที่ง่ายขึ้น และวิทยาการในการถนอมอาหาร

คำถาม: ของหวาน เป็นอาหารรสหวานที่ทานตอนไหน ?
คำตอบ: ทานหลังมื้ออาหารหลัก

คำถาม: คำว่า dessert ในภาษาอังกฤษมีรากศัพท์มาจากคำในภาษาฝรั่งเศสคำว่า ?
คำตอบ: desservir

คำถาม: ต่อมามีการปลูกอ้อยและการทำสิ่งใด ที่ทำให้ของหวานเป็นที่แพร่หลายมากขึ้น
คำตอบ: การแปรรูปน้ำตาล

คำถาม: อย่างไรก็ตาม ชาวยุโรปเริ่มทำของหวานทานเป็นครั้งแรกในช่วงยุคใด ?
คำตอบ: ยุคกลาง
มหาศักราช

มหาศักราช (ตัวย่อ ม.ศ.; อังกฤษ: Shalivahana era, Saka era) เป็นศักราชที่ใช้ตามปีครองราชย์ของ พระเจ้ากนิษกะ กษัตริย์ที่ปกครองอาณาจักรกุษาณะ หรือ พระเจ้าสลิวาหนะ ศากยะวงศ์องค์หนึ่ง[1] ที่มีอาณาเขตยิ่งใหญ่ปกครองอาณาเขตถึงบริเวณที่ปัจจุบันเป็นที่ตั้งของ อินเดียส่วนเหนือ อัฟกานิสถาน ทาจิกิสถาน และส่วนตะวันตกของจีน ปีมหาศักราชนั้นในหนังสือไทยจะอ้างถึงปีที่เริ่มครองราชย์คือ พ.ศ. 621 (ค.ศ. 78)[2] ในขณะที่บันทึกต่างประเทศระบุว่าครองราชย์ในปี ค.ศ. 127 (พ.ศ. 670)[3] [4] ด้านสารานุกรมบริเตนนิการะบุว่าไม่ทราบปีครองราชย์ที่แน่นอน คาดว่าอยู่ในช่วง ค.ศ. 78 - 144[5]

คำถาม: มหาศักราชเป็นศักราชที่ใช้ตามปีครองราชย์ของใคร
คำตอบ: พระเจ้ากนิษก

คำถาม: พระเจ้ากนิษกะคือใคร
คำตอบ: กษัตริย์ที่ปกครองอาณาจักรกุษาณะ
โอฬาร ไชยประวัติ

ดร.โอฬาร ไชยประวัติ อดีตประธานผู้แทนการค้าไทย และอดีตที่ปรึกษานายกรัฐมนตรี (ยิ่งลักษณ์ ชินวัตร)[1] อดีตรองนายกรัฐมนตรี เป็นนักการเมืองสังกัดพรรคเพื่อไทย ในสมัยรัฐบาลสมชาย วงศ์สวัสดิ์ ดร.โอฬารเป็นเหตุสำคัญในคำพิพากษาของศาลปกครองสูงสุดเพราะมีผลประโยชน์ทับซ้อนกรณีการแปรรูป บมจ. กฟผ. [2] รวมทั้งได้เคยลาออกจากการเป็นกรรมการ บมจ.การบินไทย หลังถูกตรวจสอบว่ามีผลประโยชน์ทับซ้อน [3]

คำถาม: โอฬาร ไชยประวัติ สังกัดพรรคอะไร
คำตอบ: สังกัดพรรคเพื่อไทย

คำถาม: โอฬาร ไชยประวัติ สังกัดสมัยรัชบาลใคร
คำตอบ: สมัยรัฐบาลสมชาย วงศ์สวัสดิ์

คำถาม: โอฬาร ไชยประวัติ เป็นอดีตที่ปรึกษานายกรัฐมนตรีของใคร
คำตอบ: ยิ่งลักษณ์ ชินวัตร

คำถาม: โอฬาร ไชยประวัติ เป็นเหตุสำคัญในคำพิพากษาของศาลปกครองสูงสุดเพราะมีผลประโยชน์อะไร
คำตอบ: ทับซ้อนกรณีการแปรรูป บมจ. กฟผ.
วอนนาวัน

Wanna One ได้เซ็นสัญญาอย่างเป็นทางการกับบริษัท YMC Entertainment (บริษัทต้นสังกัดเดิมที่ได้ดูแลผู้ชนะจากฤดูกาลแรกนั้นก็คือ I.O.I) แต่สิ่งที่แตกต่างกันก็คือ สมาชิก Wanna One จะไม่ได้กลับไปโปรโมตร่วมกับวงเดิม หรือมีกิจกรรมกับบริษัทเดิมของพวกเขา

คอนเสิร์ตส่งท้าย Produce 101 Season 2 ได้จัดขึ้นในวันที่ 1 และ 2 เดือน กรกฎาคม 2017 ที่ Olympic Hall ประเทศเกาหลีใต้. Wanna One ได้เดบิวต์อย่างเป็นทางการในงานที่มีชื่อว่า Wanna One Premier Show-Con ซึ่งจัดขึ้นที่ Gocheok Sky Dome ในวันที่ 7 สิงหาคม และได้ประกาศชื่ออัลบั้ม 1×1=1 (To Be One) ในวันที่ 8 สิงหาคม 2017 ซึ่งมีเพลงไตเติลอย่าง "Energetic" ซึ่งแต่งโดย ฮุย วง Pentagon และ FlowBlow, ซึ่งเนือร้องเขียนโดย ฮุย และ อูซอก วง Pentagon ด้วย. มิวสิควิดีโอทั้งสองจะถูกปล่อยออกมาสำหรับการเดบิวต์ของพวกเขา

วันที่ 7 ก.ค 2560 สมาชิกวง Wanna One ได้ประกาศชิ่อแฟนคลับชื่อว่า Wannable ซึง่ประกอบไปด้วย Wanna + Able มีความหมายว่า แฟน ๆ สามารถบรรลุทุกสิ่งที่พวกเขาต้องการไปด้วยกัน

วันที่ 10 สิงหาคม 2560 เวลา 21.00 น. (23.00 น. KST+9) ค่าย YMC ได้ปล่อย MV เพลง Burn It Up เพลงของวง Wanna One ในเวอร์ชัน Extended ออกมา ในวันที่ 13 พฤศจิกายน, Wanna One ได้ปล่อย re-packaged อัลบั้ม ในชื่อ 1-1=0 (Nothing Without You) ซึ่งมีเพลงไตเติลคือ "Beautiful" ซึ่งถ้ารวมยอดขายเข้ากับอัลบั้มแรกรวมกับอัลบั้ม re-packaged นี้นั้น Wanna One จะกลายเป็นวงแรกที่มียอดขายอัลบั้ม 1 ล้าน ก๊อปปี้สำหรับการเดบิวต์ของพวกเขา. ในงาน "2017 Mnet Asian Music Awards" Wanna One ได้รับรางวัล Best New Male Artist และ Best Male Group อีกด้วย. และ Billboard ได้เลือกพวกเขาให้เป็น Best New K-Pop Act ของปี 2017 อีกด้วย.

คำถาม: Wanna One เซ็นสัญญาเป็นศิลปินกับบริษัทใด
คำตอบ: YMC Entertainment

คำถาม: แฟนคลับของ Wanna One มีชื่อว่าอะไร
คำตอบ: Wannable

คำถาม: คอนเสิร์ตส่งท้าย Produce 101 season 2 จัดขึ้นที่ใด
คำตอบ: Olympic Hall ประเทศเกาหลีใต้
ปลาร้า

ปลาร้า หรือ ปลาแดก (ปาแดก) ปลาน้อย ในภาษาอีสาน เป็นอาหารท้องถิ่นที่สำคัญในเอเชียตะวันออกเฉียงใต้ โดยเฉพาะในภาคอีสานของไทย และประเทศสาธารณรัฐประชาธิปไตยประชนลาว รวมถึงบางส่วนของเวียดนามและพม่า โดยแต่ละท้องถิ่นจะมีการทำปลาร้าเป็นเอกลักษณ์ของตน ปัจจุบัน ปลาร้าได้พัฒนาขึ้นไปสู่ระดับสากลมากขึ้น มีปลาร้าพาสเจอร์ไรซ์เพื่อฆ่าเชื้อโรคก่อนด้วย หรือปลาร้าอนามัย แต่ส่วนใหญ่ ปลาร้าก็ยังนิยมทำแบบเดิม โดยตักขายตามน้ำหนักตามตลาดสดต่างๆ ในวรรณกรรมลาวโบราณบางเรื่องเรียกปลาร้าว่า ปลาแดกฮ้า หรือปลาแดกร้า ในลาวและอีสานมีวรรณกรรมที่กล่าวถึงเรื่องราวเกี่ยวกับปลาร้าโดยตรงคือวรรณกรรมเรื่อง ปลาแดกปลาสมอ หรือลำบุษบา หรือท้าวกำพร้า คนไทยทางภาคเหนือนิยมเรียกปลาร้าว่า ฮ้า ดังนั้นคำว่าปลาร้าจึงเป็นภาษาลาวที่ชาวไทยภาคกลางและภาคเหนือรับอิทธิพลทางภาษามาจากชนชาติลาว

คำถาม: ในวรรณกรรมลาวโบราณบางเรื่องเรียกปลาร้าว่าอะไร
คำตอบ: ในวรรณกรรมลาวโบราณบางเรื่องเรียกปลาร้าว่า ปลาแดกฮ้า หรือปลาแดกร้า

คำถาม: วรรณกรรมที่กล่าวถึงเรื่องราวเกี่ยวกับปลาร้าโดยตรงคือวรรณกรรมเรื่องอะไร
คำตอบ: วรรณกรรมเรื่อง ปลาแดกปลาสมอ หรือลำบุษบา หรือท้าวกำพร้า

คำถาม:  คนไทยทางภาคเหนือนิยมเรียกปลาร้าว่าอะไร
คำตอบ:  คนไทยทางภาคเหนือนิยมเรียกปลาร้าว่า ฮ้า

คำถาม: ชาวไทยภาคกลางและภาคเหนือรับอิทธิพลทางภาษามาจากที่ใด
คำตอบ: คำว่าปลาร้าจึงเป็นภาษาลาวที่ชาวไทยภาคกลางและภาคเหนือรับอิทธิพลทางภาษามาจากชนชาติลาว
วัคซีนอหิวาตกโรค

วัคซีนป้องกันอหิวาตกโรค (Cholera) เป็นวัคซีนที่มีประสิทธิภาพในการป้องกันอหิวาตกโรค[1] ในช่วงหกเดือนแรกวัคซีนจะให้ผลในการป้องกันโรคประมาณ 85% และในช่วงปีแรกจะให้ผลในการป้องกันโรคประมาณ 50–60%[1][2][3] หลังจากเวลาสองปีความมีประสิทธิภาพจะลดลงเหลือไม่ถึง 50% แต่ทั้งนี้หากกลุ่มประชากรใดก็ตามมีสัดส่วนของผู้ที่มีภูมิคุ้มกันโรคจำนวนสูง ประชากรในกลุ่มดังกล่าวที่ไม่มีภูมิคุ้มกันโรคก็จะได้รับประโยชน์จากภูมิคุ้มกันหมู่ สำหรับกลุ่มประชากรที่มีความเสี่ยงในการติดโรคสูง องค์การอนามัยโลกได้แนะนำให้ใช้มาตรการขององค์การฯ ร่วมกับมาตรการอื่นๆ โดยทั่วไปแนะนำให้ใช้วัคซีนชนิดรับประทานตามขนาดที่กำหนดจำนวนสองหรือสามครั้ง[1] วัคซีนแบบฉีดซึ่งมีจำนวนน้อยกว่านั้นมีอยู่ในพื้นที่บางแห่งของโลกเท่านั้น[2][1]

โดยทั่วไปวัคซีนชนิดรับประทานทั้งสองประเภทนั้นมีความปลอดภัย แต่อาจมีอาการปวดท้องหรือการการท้องร่วงเกิดขึ้นได้ วัคซีนนี้ปลอดภัยสำหรับผู้ที่อยู่ในระหว่างการตั้งครรภ์ และผู้ที่มีภูมิคุ้มกันบกพร่อง วัคซีนเหล่านี้ได้รับได้รับอนุมัติให้ใช้ป้องกันโรคในกว่า 60 ประเทศ และมีการใช้ในประเทศที่มักเกิดโรคเป็นประจำ ซึ่งมีความคุ้มค่าของค่ารักษา[1]

วัคซีนตัวแรกที่ใช้ในการป้องกันอหิวาตกโรคนั้นถูกผลิตขึ้นเมื่อปลายศตวรรษที่ 18 และเป็นวัคซีนที่มีการใช้อย่างแพร่หลายตัวแรกที่ถูกผลิตขึ้นในห้องทดลอง[4] ในช่วงศตวรรษที่ 19 ได้มีการเปิดตัววัคซีนชนิดรับประทานเป็นครั้งแรก[1] วัคซีนนี้อยู่ในทะเบียนยาที่จำเป็นขององค์การอนามัยโลก (World Health Organization's List of Essential Medicines) โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน[5] ค่าใช้จ่ายในการสร้างภูมิคุ้มกันอหิวาตกโรคนั้นอยู่ที่ระหว่าง 0.1 และ 4.0 เหรียญสหรัฐฯ

คำถาม: วัคซีนอหิวาตกโรค เป็นวัคซีนที่มีประสิทธิภาพในการป้องกันอะไร
คำตอบ: อหิวาตกโรค

คำถาม: วัคซีนอหิวาตกโรค ในช่วงหกเดือนแรกมีผลในการป้องกันโรคประมาณเท่าไร
คำตอบ: 85%

คำถาม: วัคซีนอหิวาตกโรค ในช่วงปีแรกจะให้ผลในการป้องกันโรคประมาณเท่าไร
คำตอบ: 50–60%

คำถาม: วัคซีนอหิวาตกโรค หลังจากเวลาสองปีความมีประสิทธิภาพจะลดลงเหลือไม่ถึงเท่าไร
คำตอบ: 50%

คำถาม: วัคซีนอหิวาตกโรค วัคซีนเหล่านี้ได้รับได้รับอนุมัติให้ใช้ป้องกันโรคในกี่ประเทศ
คำตอบ: 60 ประเทศ